SET เสี่ยงปรับฐาน! หวั่นเจอ Sell on fact หลังบจ.ไม่รับประโยชน์คลาย “ล็อกดาวน์”
SET เสี่ยงปรับฐาน! หวั่นเจอ Sell on fact หลังบจ.ไม่รับประโยชน์คลาย “ล็อกดาวน์”
29 เม.ย. 2563

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส เปิดเผยว่า ตลาดหุ้นไทยเช้านี้มีโอกาสที่จะปรับฐานได้ เนื่องจากตลาดฯไม่มีปัจจัยบวกใหม่เข้ามา ขณะเดียวกันวอลุ่มเทรดโดยรวมก็ถือว่าบางมากในขณะนี้ ซึ่งแรงซื้อส่วนใหญ่มาจากภายในประเทศ สำหรับประเด็นการจะคลายล็อกดาวน์ เท่าที่มีการเปิดเผยสถานประกอบการ 8 ประเภท ส่วนใหญ่ก็ไม่ได้เป็นบริษัทจดทะเบียนในตลาดหลักทรัพย์ฯ ทำให้ตลาดฯอาจเผชิญ Sell on fact ได้
ด้านตลาดหุ้นในภูมิภาคเอเชียเช้านี้เคลื่อนไหวในแดนบวกเล็กน้อย โดยยังต้องติดตามตัวเลขผลิตภัณฑ์มวลรวมภายในประเทศ (GDP) ของสหรัฐฯที่จะออกมาในคืนนี้ และติดตามการประชุมธนาคารกลางสหรัฐ (เฟด)
พร้อมให้แนวรับ 1,240 จุด ส่วนแนวต้าน 1,280 จุด